**परमाणु ऊर्जा शिक्षण संस्था,मुंबई**

**ग्यारहवीं हिन्दी**

**पाठ-घर की याद**

**कवि-भवानी प्रसाद मिश्र**

 **Handout पेज-1**

**कवि परिचय**

**भवानी प्रसाद मिश्र** (जन्म: [२९ मार्च](https://hi.wikipedia.org/wiki/%E0%A5%A8%E0%A5%AF_%E0%A4%AE%E0%A4%BE%E0%A4%B0%E0%A5%8D%E0%A4%9A) [१९१४](https://hi.wikipedia.org/wiki/%E0%A5%A7%E0%A5%AF%E0%A5%A7%E0%A5%AA) - मृत्यु: [२० फ़रवरी](https://hi.wikipedia.org/wiki/%E0%A5%A8%E0%A5%A6_%E0%A4%AB%E0%A4%BC%E0%A4%B0%E0%A4%B5%E0%A4%B0%E0%A5%80) [१९८५](https://hi.wikipedia.org/wiki/%E0%A5%A7%E0%A5%AF%E0%A5%AE%E0%A5%AB)) हिन्दी के प्रसिद्ध [कवि](https://hi.wikipedia.org/wiki/%E0%A4%95%E0%A4%B5%E0%A4%BF) तथा [गांधीवादी विचारक](https://hi.wikipedia.org/wiki/%E0%A4%97%E0%A4%BE%E0%A4%81%E0%A4%A7%E0%A5%80%E0%A4%B5%E0%A4%BE%E0%A4%A6) थे। वे 'दूसरा सप्तक' के प्रथम कवि हैं। गांधी-दर्शन का प्रभाव तथा उसकी झलक उनकी कविताओं में साफ़ देखी जा सकती है। उनका प्रथम संग्रह 'गीत-फ़रोश' अपनी नई शैली, नई उद्भावनाओं और नये पाठ-प्रवाह के कारण अत्यंत लोकप्रिय हुआ। प्यार से लोग उन्हें **भवानी भाई** कहकर सम्बोधित किया करते थे।

उन्होंने स्वयं को कभी भी निराशा के गर्त में डूबने नहीं दिया। जैसे सात-सात बार मौत से वे लड़े वैसे ही आजादी के पहले गुलामी से लड़े और आजादी के बाद तानाशाही से भी लड़े। [आपातकाल](https://hi.wikipedia.org/wiki/%E0%A4%86%E0%A4%AA%E0%A4%BE%E0%A4%A4%E0%A4%95%E0%A4%BE%E0%A4%B2_%28%E0%A4%AD%E0%A4%BE%E0%A4%B0%E0%A4%A4%29) के दौरान नियम पूर्वक सुबह-दोपहर-शाम तीनों बेलाओं में उन्होंने कवितायें लिखी थीं जो बाद में **त्रिकाल सन्ध्या** नामक पुस्तक में प्रकाशित भी हुईं।

भवानी भाई को [१९७२](https://hi.wikipedia.org/wiki/%E0%A5%A7%E0%A5%AF%E0%A5%AD%E0%A5%A8) में उनकी कृति [बुनी हुई रस्सी](https://hi.wikipedia.org/wiki/%E0%A4%AC%E0%A5%81%E0%A4%A8%E0%A5%80_%E0%A4%B9%E0%A5%81%E0%A4%88_%E0%A4%B0%E0%A4%B8%E0%A5%8D%E0%A4%B8%E0%A5%80) पर [साहित्य अकादमी पुरस्कार](https://hi.wikipedia.org/wiki/%E0%A4%B8%E0%A4%BE%E0%A4%B9%E0%A4%BF%E0%A4%A4%E0%A5%8D%E0%A4%AF_%E0%A4%85%E0%A4%95%E0%A4%BE%E0%A4%A6%E0%A4%AE%E0%A5%80_%E0%A4%AA%E0%A5%81%E0%A4%B0%E0%A4%B8%E0%A5%8D%E0%A4%95%E0%A4%BE%E0%A4%B0) मिला। [१९८१-८२](https://hi.wikipedia.org/wiki/%E0%A5%A7%E0%A5%AF%E0%A5%AE%E0%A5%A7) में [उत्तर प्रदेश हिन्दी संस्थान](https://hi.wikipedia.org/wiki/%E0%A4%89%E0%A4%A4%E0%A5%8D%E0%A4%A4%E0%A4%B0_%E0%A4%AA%E0%A5%8D%E0%A4%B0%E0%A4%A6%E0%A5%87%E0%A4%B6_%E0%A4%B9%E0%A4%BF%E0%A4%A8%E0%A5%8D%E0%A4%A6%E0%A5%80_%E0%A4%B8%E0%A4%82%E0%A4%B8%E0%A5%8D%E0%A4%A5%E0%A4%BE%E0%A4%A8) का साहित्यकार सम्मान दिया गया तथा [१९८३](https://hi.wikipedia.org/wiki/%E0%A5%A7%E0%A5%AF%E0%A5%AE%E0%A5%A9) में उन्हें [मध्य प्रदेश](https://hi.wikipedia.org/wiki/%E0%A4%AE%E0%A4%A7%E0%A5%8D%E0%A4%AF_%E0%A4%AA%E0%A5%8D%E0%A4%B0%E0%A4%A6%E0%A5%87%E0%A4%B6) शासन के शिखर सम्मान से अलंकृत किया गया।

भवानीप्रसाद मिश्र का जन्म गाँव टिगरिया, तहसील सिवनी मालवा, जिला [होशंगाबाद](https://hi.wikipedia.org/wiki/%E0%A4%B9%E0%A5%8B%E0%A4%B6%E0%A4%82%E0%A4%97%E0%A4%BE%E0%A4%AC%E0%A4%BE%E0%A4%A6_%E0%A4%9C%E0%A4%BF%E0%A4%B2%E0%A4%BE) (मध्य प्रदेश) में हुआ था। क्रमश: सोहागपुर, होशंगाबाद, नरसिंहपुर और [जबलपुर](https://hi.wikipedia.org/wiki/%E0%A4%9C%E0%A4%AC%E0%A4%B2%E0%A4%AA%E0%A5%81%E0%A4%B0) में उनकी प्रारम्भिक शिक्षा हुई। १९३४-३५ में उन्होंने [हिन्दी](https://hi.wikipedia.org/wiki/%E0%A4%B9%E0%A4%BF%E0%A4%A8%E0%A5%8D%E0%A4%A6%E0%A5%80), [अंग्रेजी](https://hi.wikipedia.org/wiki/%E0%A4%85%E0%A4%82%E0%A4%97%E0%A5%8D%E0%A4%B0%E0%A5%87%E0%A4%9C%E0%A5%80) और [संस्कृत](https://hi.wikipedia.org/wiki/%E0%A4%B8%E0%A4%82%E0%A4%B8%E0%A5%8D%E0%A4%95%E0%A5%83%E0%A4%A4) विषय लेकर बी०ए० पास किया। [महात्मा गांधी](https://hi.wikipedia.org/wiki/%E0%A4%AE%E0%A4%B9%E0%A4%BE%E0%A4%A4%E0%A5%8D%E0%A4%AE%E0%A4%BE_%E0%A4%97%E0%A4%BE%E0%A4%82%E0%A4%A7%E0%A5%80) के विचारों के अनुसार शिक्षा देने के विचार से एक स्कूल खोलकर अध्यापन कार्य शुरू किया और उस स्कूल को चलाते हुए [१९४२](https://hi.wikipedia.org/wiki/%E0%A5%A7%E0%A5%AF%E0%A5%AA%E0%A5%A8) में गिरफ्तार होकर [१९४५](https://hi.wikipedia.org/wiki/%E0%A5%A7%E0%A5%AF%E0%A5%AA%E0%A5%AB) में छूटे। उसी वर्ष महिलाश्रम [वर्धा](https://hi.wikipedia.org/wiki/%E0%A4%B5%E0%A4%B0%E0%A5%8D%E0%A4%A7%E0%A4%BE) में शिक्षा देने एक शिक्षक की तरह गये और चार-पाँच साल वहीं बिताये। कविताएँ लिखना लगभग [१९३०](https://hi.wikipedia.org/wiki/%E0%A5%A7%E0%A5%AF%E0%A5%A9%E0%A5%A6) से ही नियमित रूप से प्रारम्भ हो गया था और कुछ कविताएँ पं० ईश्वरी प्रसाद वर्मा के सम्पादन में निकलने वाले हिन्दूपंच में हाईस्कूल पास होने के पहले ही प्रकाशित हो चुकी थीं। सन [१९३२-३३](https://hi.wikipedia.org/wiki/%E0%A5%A7%E0%A5%AF%E0%A5%A9%E0%A5%A8) में वे [माखनलाल चतुर्वेदी](https://hi.wikipedia.org/wiki/%E0%A4%AE%E0%A4%BE%E0%A4%96%E0%A4%A8%E0%A4%B2%E0%A4%BE%E0%A4%B2_%E0%A4%9A%E0%A4%A4%E0%A5%81%E0%A4%B0%E0%A5%8D%E0%A4%B5%E0%A5%87%E0%A4%A6%E0%A5%80) के सम्पर्क में आये। चतुर्वेदी जी आग्रहपूर्वक कर्मवीर में उनकी कविताएँ प्रकाशित करते रहे। [हंस](https://hi.wikipedia.org/wiki/%E0%A4%B9%E0%A4%82%E0%A4%B8) में भी उनकी काफी कविताएँ छपीं उसके बाद [अज्ञेय](https://hi.wikipedia.org/wiki/%E0%A4%85%E0%A4%9C%E0%A5%8D%E0%A4%9E%E0%A5%87%E0%A4%AF) जी ने 'दूसरा सप्तक' में उन्हें प्रकाशित किया। 'दूसरा सप्तक' के बाद प्रकाशन क्रम ज्यादा नियमित होता गया। उन्होंने चित्रपट के लिये संवाद लिखे और मद्रास के ए०बी०एम० में

**पेज-2**

संवाद निर्देशन भी किया। [मद्रास](https://hi.wikipedia.org/wiki/%E0%A4%AE%E0%A4%A6%E0%A5%8D%E0%A4%B0%E0%A4%BE%E0%A4%B8) से वे [मुम्बई](https://hi.wikipedia.org/wiki/%E0%A4%AE%E0%A5%81%E0%A4%AE%E0%A5%8D%E0%A4%AC%E0%A4%88) में [आकाशवाणी](https://hi.wikipedia.org/wiki/%E0%A4%86%E0%A4%95%E0%A4%BE%E0%A4%B6%E0%A4%B5%E0%A4%BE%E0%A4%A3%E0%A5%80) के प्रोड्यूसर होकर गये। बाद में उन्होंने आकाशवाणी केन्द्र [दिल्ली](https://hi.wikipedia.org/wiki/%E0%A4%A6%E0%A4%BF%E0%A4%B2%E0%A5%8D%E0%A4%B2%E0%A5%80) में भी काम किया। जीवन के ३३वें वर्ष से वे खादी पहनने लगे। जीवन की सान्ध्य बेला में वे दिल्ली से [नरसिंहपुर](https://hi.wikipedia.org/wiki/%E0%A4%A8%E0%A4%B0%E0%A4%B8%E0%A4%BF%E0%A4%82%E0%A4%B9%E0%A4%AA%E0%A5%81%E0%A4%B0) (मध्यप्रदेश) एक विवाह समारोह में गये थे वहीं अचानक बीमार हो गये और अपने सगे सम्बन्धियों व परिवार जनों के बीच अन्तिम साँस ली। किसी को मरते समय भी कष्ट नहीं पहुँचाया। उनके पुत्र [अनुपम मिश्र](https://hi.wikipedia.org/wiki/%E0%A4%85%E0%A4%A8%E0%A5%81%E0%A4%AA%E0%A4%AE_%E0%A4%AE%E0%A4%BF%E0%A4%B6%E0%A5%8D%E0%A4%B0) एक सुपरिचित पर्यावरणविद थे।

**प्रमुख कृतियाँ**

**कविता संग्रह**- [गीत फरोश](https://hi.wikipedia.org/w/index.php?title=%E0%A4%97%E0%A5%80%E0%A4%A4_%E0%A4%AB%E0%A4%B0%E0%A5%8B%E0%A4%B6&action=edit&redlink=1), चकित है दुख, [गान्धी पंचशती](https://hi.wikipedia.org/w/index.php?title=%E0%A4%97%E0%A4%BE%E0%A4%A8%E0%A5%8D%E0%A4%A7%E0%A5%80_%E0%A4%AA%E0%A4%82%E0%A4%9A%E0%A4%B6%E0%A4%A4%E0%A5%80&action=edit&redlink=1), [बुनी हुई रस्सी](https://hi.wikipedia.org/wiki/%E0%A4%AC%E0%A5%81%E0%A4%A8%E0%A5%80_%E0%A4%B9%E0%A5%81%E0%A4%88_%E0%A4%B0%E0%A4%B8%E0%A5%8D%E0%A4%B8%E0%A5%80), खुशबू के शिलालेख, त्रिकाल सन्ध्या, व्यक्तिगत, परिवर्तन जिए, तुम आते हो, इदम् न मम, शरीर कविता: फसलें और फूल, मानसरोवर दिन, सम्प्रति, अँधेरी कविताएँ, तूस की आग, कालजयी, अनाम, नीली रेखा तक और सन्नाटा।

**बाल कविताएँ -** [तुकों](https://hi.wikipedia.org/w/index.php?title=Tygyt&action=edit&redlink=1) के खेल,

**संस्मरण** - जिन्होंने मुझे रचा

**निबन्ध संग्रह** - कुछ नीति कुछ राजनीति।

भवानी प्रसाद मिश्र उन गिने चुने कवियों में थे जो कविता को ही अपना धर्म मानते थे और आम जनों की बात उनकी भाषा में ही रखते थे। उन्होंने ताल ठोंककर कवियों को नसीहत दी थी-

जिस तरह हम बोलते हैं उस तरह तू लिख,

और इसके बाद भी हम से बड़ा तू दिख।

उनकी बहुत सारी कविताओं को पढ़ते हुए महसूस होता है कि कवि आपसे बोल रहा है, बतिया रहा है। जहाँ अपनी 'गीतफरोश' कविता में कवि ने अपने फ़िल्मी दुनिया में बिताये समय को याद कर कवि के गीतों का विक्रेता बन जाने की विडम्बना को मार्मिकता के साथ कविता में ढाला है वहीं 'सतपुड़ा के जंगल' जैसी कविता सुधी पाठकों को एक अछूती प्रकृति की सुन्दर दुनिया में लेकर चलती है।उनकी कविताएँ गेय हैं और पाठकों को ताउम्र स्मरण रहती हैं।

वे गूढ़ बातों को भी बहुत ही आसानी और सरलता के साथ अपनी कविताओं में रखते थे। नई कविताओं में उनका काफी योगदान है। उनका सादगी भरा शिल्प अब भी नये कवियों के लिए चुनौती और प्रेरणास्रोत है। वे जनता की बात को जनभाषा में ही रखते थे। उनकी कविताओं में नये भारत का स्वप्न झलकता है। उनकी कविताएँ परिवर्तन और सुधार की अभिव्यक्ति हैं। वे

**पेज-3**

आपातकाल में विरोध में खड़े हो गए और विरोध स्वरूप प्रतिदिन तीन कवितायें लिखते थे। वस्तुत: वे कवियों के कवि थे।

**पाठ का सारांश**

**“घर की याद”** यह कविता 1942 के **‘भारत छोड़ो आंदोलन’** के दौरान लिखी गई थी। कवि भवानी प्रसाद मिश्र कारावास में थे। वहाँ उसे अपने घर के प्रिय सदस्यों की बहुत याद आई।

कवि कारावास में बंद है। बाहर बरसात हो रही है। इस कारण उसके प्राण और मन घर की यादों से घिर गए हैं। उसके घर में चार भाई और चार बहनें हैं। सबमें बहुत गहरा प्यार है। कवि की माँ अनपढ़ है किन्तु वह ममता की मूर्ति है। उसकी स्नेहधारा का प्रसार कारावास तक भी फैला हुआ है। कवि के पिता चिरयुवा हैं। वे अभी भी खुलकर हँसते हैं,दौड़ लगाते हैं। वे अत्यंत साहसी हैं। उनकी वाणी में बादलों जैसी गर्जन है, कामों में तूफान-सी तेजी है। कवि मन ही मन कल्पना करता है कि आज जब उसके पिता नित्य की तरह व्यायाम करके आए होंगे तो उनकी आँखों में भवानी की याद में आँसू आ गए होंगे। वे अपने पांचवें पुत्र की याद करके रो पड़े होंगे। उनके पिता भवानी को ‘सोने पर सुहागा कहते रहे हैं। आज जबकि भवानी जेल में है तो उन्हें अपने अन्य बेटे भवानी से छोटे प्रतीत हुए होंगे कवि कल्पना करता है कि भवानी की माँ ने उनके पिता को ढाढ़स बँधाया होगा। कहा होगा कि वह पिता की इच्छा जानकर ही कारावास में गया है। यदि वह देशभक्ति के इस महान कार्य से पाँव पीछे खींच लेता तो वह उसकी कोख लजाता। तब पिता ने अपने आँसू रोक लिए होंगे ।

कवि सजीले सावन को अपना संदेशवाहक बनाता है और उससे प्रार्थना करता है कि वह चाहे कितना भी बरस ले किन्तु उसके पिता के मर्म को दुखी न करे। वह पिता को जाकर बताए कि भवानी जेल में मस्त है। वह पढ़ रहा है, लिख रहा है, काम कर रहा है। लोग उसे चाहते हैं। वह डटकर भोजन करता है, खेलता-कूदता है और मस्त रहता है। कवि उसे सावधान करता है कि कहीं वह गलती से उसकी वास्तविक स्थिति का वर्णन न कर दे। कहीं वह यह न कह दे कि जेल में भवानी बहुत उदास,मौन और बेचैन है।

-------------------------------------------------------------------------------------------------------

द्वारा

संतोष कुमार खरवाल

स्नातकोत्तर शिक्षक (हिन्दी)

परमाणु ऊर्जा केन्द्रीय विद्यालय,जादुगोड़ा